Tembe is die tuiste van 'n verskeidenheid wild insluitend die Groot 5 en dit is ook terloops 'n voëlkykparadys. Hier kan jy die beste van twee wêrelde geniet met die manjifieke nasionale wildpark (wat bestuur word deur die KZN-natuurbewaring/KZN-wildbewaring) en die persoonlike diens van die privaat lodge.
Die lodge bestaan uit luukse en suite-tentverblyf, 'n plonspoel en 'n opelug-kampvuurarea. Kulturele ervarings sluit in: Zoeloe- en Thonga-danse of selfs 'n besoek aan die plaaslike sangoma!
Die Groot 5 het hul tuiste hier gemaak - die leeu, luiperd, swart- en witrenoster en buffel asook meer as 340 voëlspesies en 'n swetterjoel ander diere en plante. Dit is 'n wêreld van warm stilte en wit sand, waar die besige moderne lewe tot stilstand kom.
Tembe Olifantpark is 'n plek van hartlike Afrika-gasvryheid, klassieke safari-kos en wêreldgehalte, persoonlike diens. Dit is waar jy die Afrika sal vind waaroor die stories en legendes praat, 'n plek van avontuur en mites.